kardosdrur/scandi-wiki huggingface dataset:
Salar Jung Museum

Salar Jung Museum er et kunstmuseum i Hyderabad i Indien.

Museet er baseret på samlingerne fra adelsmanden og tidligere hyderabadske statsminister Yousuf Ali Khan og bærer hans titel som navn.

Museet åbnede i 1951 i en del af Diwan Deodi-paladset, men flyttede i 1968 til en ny bygning kun for museet.

Museet er blandt andet kendt for sin store samling af koraner.

Referencer

Eksterne henvisninger 
 Salar Jung Museum

Museer i Indien
Kunstmuseer
Museer etableret i 1951
Ring Nord (Ringe)

Ring Nord  er en to sporet omfartsvej der går nord om Ringe. Vejen er en del af sekundærrute 167 der går fra Odense til Gislev. Vejen er med til at lede trafikken fra Svendborgmotorvejen og nord om Ringe, og ud til erhvervsområderne i den nordlige del af byen, så byen ikke bliver belastet af for meget gennemkørende trafik.

Vejen forbinder Hovedvejen i vest med Industrivej i øst, og har forbindelse til frakørsel 12 Ringe N, og Kielbergvej.

Kilder 

Ringe
Omfartsveje i Danmark
Volbeat (demo)

Volbeat er den første demo fra det danske heavy metal-band af samme navn. Det blev udgivet i 2002 uafhængigt af pladeselskaber. De medvirkende er Michael Poulsen (sang og guitar), Teddy Vang (guitar), Anders Kjølholm (bas) og Jon Larsen (trommer).

En del af sangen blev genindspillet til bandets første album The Strength / The Sound / The Songs, der udkom i 2005. Dog blev titlerne ændret lidt. "Always" blev til "Always. Wu", "Something Else" blev "Something Else Or...", "Everything is Fine" blev til "Everything's Still Fine" og "Caroline" blev til "Caroline #1".

Spor 
 "Always" - 02:36	 
 "Something Else" - 04:02
 "The Quest" - 04:06
 "Everything Is Fine" - 03:21
 "Caroline" - 04:11
 "When Words Taste of Lies" - 02:22
 "Where to" - 04:15
 "Until the Light Came" - 04:02
 "Misery - Company" - 03:28
 "Ghosts at War" - 03:06

Referencer 

Debutalbum fra 2002
Metalalbum
Volbeat-album
Ring Nord (Ølstykke)

Ring Nord  er en to sporet ringvej der går nord om Ølstykke. Vejen er med til at lede trafikken nord om Gammel Ølstykke så byen ikke bliver belastet af for meget gennemkørende trafik.

Vejen forbinder Frederikssundvej i syd med Sperrestrupvej i nord, og har forbindelse til Kærgårdsvej, Ny Toftegårdsvej og Hampelandvej.

Kilder 

Ølstykke-Stenløse
Ringveje i Danmark
Ring Syd (Ølstykke)

Ring Syd er en to sporet ringvej der går syd om Ølstykke. Vejen er med til at lede trafikken syd om byen, så byen ikke bliver belastet af for meget gennemkørende trafik.

Vejen forbinder Frederikssundvej i nord med Frederikssundvej i nord, og har forbindelse til Garbogårds Alle, Frode Fredegods Vej, Gjelstensåsen, Skolevej og Stadionvej.

Kilder 

Ølstykke-Stenløse
Ringveje i Danmark
Black Luck

Black Luck er det andet studiealbum af den danske rockgruppe The Storm, der udkom i 2009 på gruppens eget selskab WR Production.

Albummet blev produceret af Jacob Hansen, som forsangeren Pernille Rosendahl var blevet introduceret til via Michael Poulsen fra heavy metalbandet Volbeat. Hun havde sunget duetten "Mary Ann's Place" med Poulsen fra bandets album Guitar Gangsters & Cadillac Blood, der udkom i september 2008. Poulsen medvirkede på sangen "Black Shot Eyes" (nogle skrevet som "B.S.E."), hvor han sang sammen med Rosendahl.

GAFFAs anmelder gav albummet 4/6 stjerner, og det debuterede som #7 på Hitlisten, som var den højeste placering det nåede inden det røg ud efter fire uger. Ingen af albummets singler nåede hitlisterne.

Spor 
 "Wall Of Shame" - 5:13
 "Honesty" - 3:05
 "Are Your Shoes Too Tight?" - 5:01
 "Black Shot Eyes" feat. Michael Poulsen) - 4:32
 "Dominos" - 4:38
 "Herculean Task" - 3:58
 "Black Luck" - 4:33
 "Pass For A Lonely Person" - 3:43
 "'Till The Day I Die" - 3:39
 "Death And Dust" - 5:06

Referencer

Eksterne henvisninger 

Album fra 2009
The Storm-album
Eisendorf

Eisendorf er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Eisendorf ligger omkring 18 km nord for Neumünster og 18 km sydøst for Rendsborg i Naturpark Westensee og ved Brahmsee. Kommunen kan nås via Bundesstraße 205, Bundesautobahn 7 og jernbanen fra Rendsborg mod Neumünster.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Ellerdorf

Ellerdorf er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Ellerdorf ligger cirka halvejs mellem Rendsborg og Neumünster. Kommunen nås via Bundesstraße 205, Bundesautobahn 7 eller jernbanen fra Rendsborg mod Neumünster.

Byen ligger ca. 3 km fra det geografiske midtpunkt i Slesvig-Holsten, der ligger i Nortorf.

Wilwarin-festivalen 
Siden 1998 har der hvert år i begyndelsen af juni, været afholdt den todages musikfestival Wilwarin-festivalen i Ellerdorf. Det er en alternativ Open-Air-festival med flere tusinde besøgende. Musikken er hovedsageligt punk og metal, men også hip-hop-bands optræder. I alt ca. 60-70 bands og DJs optræder på fem scener.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Dionysios

Dionysios eller Dionysius er et navn, der henviser til blandt andre:

 Dionysius - pave
 Dionysios af Alexandria - biskop, teolog og helgen
 Dionysios Areopagita - græsk helgen
 Sankt Dionysius - fransk helgen
 Dionysius Exiguus - munk 
 Dionysius 1. af Portugal - portugisisk konge   
 Dionysios den ældre - tyran i Syracusa
 Dionysios den yngre - tyran i Syracusa
 Dionysius Beurraeus - svenskt riksråd
 Peter Dionysius - svensk-tysk arkitekt
 Dionysios af Fokaia - græsk amiral i slaget ved Lade 
 Dionysios af Halikarnassos - græsk historiker
 Dionysios Kasdaglis - græsk-ægyptisk tennisspiller

Se også 
 Dionysius (månekrater)
Rockos nye liv

Rockos nye liv (på engelsk Rocko's Modern Life) er en amerikansk animationsserie skabt af Joe Murray. Serien blev sendt i fire sæsoner mellem 1993 og 1996 på Nickelodeon. 

I Danmark har  serien været sendt på DR Ramasjang og den danske udgave af Nickelodeon.

Karakterer

Eksterne henvisninger 
 

Animerede tv-serier fra USA
Amerikanske tv-serier fra 1990'erne
Tv-programmer fra Nickelodeon
François de Troy

François de Troy (født  1645 i Toulouse, død 21. november 1730 i Paris) var en fransk kunstner. Han var søn af Nicolas de Troy og far til Jean-François de Troy. 

de Troy malede under stærk Italiensk påvirkning og "forenede den romerske, lombardiske og flamske skoles gode egenskaber". Han malede, i tilknytning til Rigaud og Largillière, en mængde portrætter og var især hofdamernes foretrukne gengiver. I museet i Toulouse ses Magdalene, i museet i Orleans Loth og døtre. Som hans hovedværk anfører Ernst Goldschmidt ("Fransk Malerkunst", 1924) museets i Grenoble Dame, barn og amme, der ved siden af den sædvanlige ynde har en sjælden storhed og bredde i malemåden.

Kilder 

 

Malere fra Frankrig
Portrætmalere
Franskmænd i 1600-tallet
Franskmænd i 1700-tallet
Personer fra Toulouse
Stefan Larsson

Stefan Larsson (19. juni 1964, Hässelby) er en svensk skuespiller, teaterdirektør og manuskriptforfatter. Siden februar har han været direktør på Betty Nansen Teatret i København. Fra 2002-2009 har han været teaterchef på Unga Dramaten i Stockholm, og i perioden 2009-2013 var han teaterdirektør for Aarhus Teater.

Eksterne henvisninger 
 

Teaterledere
Skuespillere fra Sverige
Sup'Internet

Sup'Internet er et fransk bachelor-institut tilknyttet IONIS Education Group.

Noter 

Uddannelsesinstitutioner i Frankrig
Tekniske universiteter
Grumpynators

Grumpynators er et dansk band rockabillyband fra 2011. Bandet består af Emil Øelund, Christian Nørgaard, Jakob Øelund og Per Fisker.

Gruppens debutalbum, Wonderland, udkom i 2015.

Historie 
Bandet blev grundlagt i februar 2011 af Christian Nørgaard (guitar) og Emil Øelund (forsanger og guitar). Kort efter fulgte Jakob Øelund (kontrabas) og Kasper Jensen (trommer). De mødte hinanden da de turnede med det danske heavy metalband Volbeat. Nørgaard spillede akustisk guitar og de tre andre var supportband for Volbeat med Neo Rockabilly bandet Taggy Tones. Jakob Øelund havde desuden spillet kontrabas på Volbeats nummer "16 Dollars" fra albummet Beyond Hell/Above Heaven fra 2010. Gruppen udgav en selvbetitlet demo i 2011, der udkom i 200 eksemplarer. Den blev efterfølgende produceret i yderligere 300 eksemplarer, da der var stor efterspørgsel ved koncerter.

I november 2012 forlod Jensen bandet og Per Fisker, der tidligere havde spillet i heavy metalbandet Jackal, overtog pladsen som trommeslager.

De spillede første gang live på festivalen Barnyard Rumble i Tikøb i august 2011. Herefter spillede de på flere mindre klubber i København. I marts 2012 var de opvarmningsband for rockgruppen Magtens Korridorer på den første del af deres forårsturne. De spillede atter på Barnyard Rumble i august 2012.

I dagene 19.-24. februar 2013 var bandet supportact for Volbeats "The First 5" turne i Danmark. Jakob Øelund spillede atter en gang kontrabas på et af bandets numre, nemlig "Lonesome Rider" fra albummet Outlaw Gentlemen & Shady Ladies der udkom i april dette år.

Gruppens debutalbum, Wonderland, udkom i marts 2015, og musikmagasinet GAFFA gav det 3/6 stjerner.

I 2017 udkom gruppens andet album kaldet City of sin

Diskografi 
 2011 Grumpynators (ep)
 2015 Wonderland
 2017 City of sin
 2020 Still Alive

Referencer

Eksterne henvisninger 
 Officiel hjemmeside

Rockgrupper fra Danmark
Musikgrupper fra 2011
Rockabilly
William C. Campbell

William Cecil Campbell (født 28. juni 1930 i Ramelton) er en irsk biokemiker, biolog og specialist i parasitiske sygdomme. Han er kendt for sine opdagelser af en ny terapiform mod infektioner forårsaget af rundorme.

Karriere 
William Campbell tog afgangseksamen fra Trinity College Dublin i 1952 og ph.d. fra University of Wisconsin i 1957. I perioden 1957-1990 var han tilknyttet Merck Institute for Therapeutic Research og 1984-1990 var han seniorforsker og leder af Assay Research and Development. I 2002 blev han valgt som medlem af National Academy of Sciences. I 2015 blev han sammen med Satoshi Ōmura tildelt halvdelen af Nobelprisen i fysiologi eller medicin for "deres opdagelser i forbindelse med en nyskabende terapi mod infektioner forårsaget af rundorme-parasitter", se Avermectin; den anden halvdel gik til Youyou Tu.

Noter

Eksterne links 
 William C. Campbell , Research Institute for Scientists Emeriti (RISE) på Drew University

Nobelprismodtagere i medicin
Nobelprismodtagere fra Irland
Biokemikere
Hjertestarter (medicinsk udstyr)

En AED-hjertestarter (Automatisk Ekstern Defibrillator) er et apparat beregnet til brug af lægfolk for at bringe et standset hjerte til at fungere igen ved at påvirke det med elektriske stød, defibrillering der skal fjerne den hjerteflimmer (fibrillering) som forårsagede hjertestoppet. Stødet overføres til hjertet gennem to elektroder der placeres på den nøgne hud. Elektroderne hæfter ved hjælp af en klæbende gel der også er elektrisk ledende. 

Der er placeret sådanne apparater på forskellige steder hvor mennesker færdes. De er markeret med skilte eller symboler, så det skulle være let at få øje på en hjertestarter.

Hvem kan bruge en hjertestarter? 
Hjertestarterene i Danmark kan og må anvendes af alle. Sundhedsstyrelsen anbefaler, at du tager et førstehjælpskursus der inkluderer brugen af hjertestarter, hvis du har adgang til en hjertestarter.

Hvordan finder jeg en hjertestarter? 
Ved akut brug for en hjertestarter, ring 1 1 2, herfra kan de guide til hvor den nærmeste registrerede hjertestarter befinder sig. I forbindelse med mistanke om hjertestop, vil det også være alarmcentralen (1 1 2) der aktiverer eventuelle hjerteløbere, som kan hjælpe med at bringe en hjertestarter frem, og hjælpe med at yde genoplivning. 

Har du ikke et akut behov for en hjertestarter, kan du orientere dig om registrerede hjertestartere på www.hjertestarter.dk - det er samme database 1 1 2 og hjerteløber app'en benytter, så anskaffer du dig en hjertestarter, anbefales det også at registrere den her.

Galleri

Se også
 Defibrillering – Hjerte-lungeredning  
 Førstehjælp – Kardiologi

Eksterne henvisninger
  Wikimedia Commons har flere filer relaterede til Automatisk Ekstern Defibrillator –  Symboler for automatiske hjertstartere – Udstyr til førstehjælp 
 "Hvad er en hjertestarter"  fra Hjertestarter.dk



Medicinske apparater
Førstehjælp
Kardiologi
Isidore Pils

Isidore Alexandre Augustin Pils (født 19. juli 1813 eller 7. november 1815 i Paris, død 3. september eller 3. december 1875 i Douarnenez) var en fransk maler. 

Pils, Lethières og Picots elev, malede til en begyndelsen billeder af religiøst indhold. Hans Rouget de Lisle syngende Marseillaisen (1849, Louvre) vakte megen opsigt, og efter hans skildringer fra krigsskuepladsen på Krim, hvis tildragelser han nøje fulgte som øjenvidne, var hans anseelse grundfæstet.

Han malede herfra ikke blot store krigsscener, men gav også i talrige skitser og småbilleder (særlig i akvarel) indblik i soldaterlivets karakter under hvil, i bivuak og i slagtummelen. Hans første større arbejde fra Krimkrigen var Løbegraven foran Sebastopol 1855, museet i Bordeaux), hans populæreste Slaget ved Alma (1859, Versailles); andre: Franske troppers landgang, Overgangen over Alma etc. 

På sine senere dage var Pils, der 1863 blev professor ved École des beaux-arts, atter beskæftiget med bibelske og religiøse arbejder, særlig i dekorative øjemed (for Paris' Clotildekirke og andre steder). Hans sidste værk var loftsmalerier til Pariseroperaen (Olympens guder med mere). 

Af genremalerier kan anføres Barmhjertighedssøsterens død (1851, museet i Toulouse). I malerisk henseende står især hans akvareller højt. Han raderede også.

Noter

Kilder

Eksterne henvisninger

Slagmalere
Malere fra Frankrig
Franskmænd i 1800-tallet
Personer fra Paris
Modtagere af Prix de Rome for maleri
Vi Bilägare

Vi Bilägare (dansk: "Vi bilejere") er Sveriges største biltidsskrift. Det blev grundlagt i 1930 under navnet Bilekonomi af indkøbsforeningen Bilägarnas inköpscentral, som siden blev til OK.

Indhold 
Sædvanligt indhold i tidsskriftet er: Nye og brugte biler, prøvekørsler og gruppetests, gør det selv-tips og afslørende reportager. Indholdet kan være alt fra tests af værktøj til rejsereportager. Vi Bilägare tester for eksempel rustbeskyttelsen på nye biler og informerer om internationalt kørekort.

Det trykte tidsskrift 
Vi Bilägare udkommer 18 gange om året i trykt form.

Internet 
 På internettet findes blandt andet Vi Bilägares fejlanmeldelse, hvor man kan rapportere om fejl og problemer med biler. Det er blevet til en omfattende samling/database af kundskaber om fejl. Fejlene kan være fabrikationsfejl eller specifikke fejl, som rammer en bestemt bilmodel. Denne information kan være nyttig hvis man selv rammes, da sådanne fejl bør håndteres som garantireparationer og ikke behøver betales af bilejeren.
 Siden 2009 har Vi Bilägare samarbejdet med Bilgaraget.se, som er en webportal for handel med brugte biler.

Referencer

Eksterne henvisninger 
 Vi Bilägare (på svensk)

Tidsskrifter fra Sverige om biler
Etableret i 1930
Tu Youyou

Youyou Tu (屠呦呦 født 30. december 1930 i Ningbo i provinsen Zhejiang) er en kinesisk forsker. I 2015 blev hun tildelt Nobelprisen i fysiologi eller medicin for "hendes opdagelser i forbindelse med en ny terapi mod malaria". Hun blev tildelt halvdelen af prisen, den anden halvdel gik til William C. Campbell og Satoshi Ōmura. Youyou Tu opdagede artemisinin, et lægemiddel der har reduceret malariadødeligheden betragteligt. Hun blev tildelt Laskerprisen for den samme opdagelse i 2011.

Hun har eksamen fra Institut for Farmaci ved Beijing Medical University i 1955. Mellem 1965 og 1978 arbejdede hun som assisterende professor ved China Academy of Traditional Chinese Medicine. Mellem 1979 og 1984 var hun lektor, og i 1985 blev hun professor der. Siden 2000 har Youyou Tu været ledende professor ved Kinas akademi for traditionel indenlandsk medicin.

Referencer 

Videnskabsfolk fra Kina
Nobelprismodtagere i medicin
Kemikere fra Kina
Opfindere fra Kina
Kinesere i 1900-tallet
Kinesere i 2000-tallet
Skrivering

En skrivering er en ring af plastik, der blev monteret på gammeldags magnetbånd på computerinstallationer for at tillade skrivning på båndet. Var ringen ikke monteret, kunne der ikke skrives på båndet, og det var dermed beskyttet mod utilsigtet overskrivning. Skriveringen anbragtes i en rille på bagsiden af båndets spole, inden det anbragtes i båndstationen. 

Datalogi
 
Biblioteks- og informationsvidenskab
Emkendorf

Emkendorf er en kommune og en by i det Nordtyskland i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Emkendorf ligger omkring 13 kilometer sydøst for Rendsborg i Naturpark Westensee. Mod vest løber Bundesautobahn 7 og jernbanen fra Rendsborg mod Neumünster.

Kommunen ligger i et bakket område med skove og søer og omfatter tre Naturschutzgebiete.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013  (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Gnutz

Gnutz er en kommune og en by i det nordlige Tyskland, beliggende i Amt Nortorfer Land i den sydøstlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Gnutz ligger omkring tolv kilometer nordvest for Neumünster ved udkanten af Naturpark Aukrug. Mod øst løber Bundesstraße 205, Bundesautobahn 7 og jernbanen fra Rendsborg mod Neumünster, mod syd Bundesstraße 430.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Hermann Fehling

Hermann Fehling henviser til blandt andre:

 Hermann von Fehling (1811-1885) – tysk kemiker
 Hermann Fehling (læge) (1847-1925) – tysk gynækolog
Hermann Fehling (læge)

Hermann Johannes Karl Fehling (født 14. juli 1847 i Stuttgart, død 11. november 1925 i Baden-Baden) var en tysk læge. Han var søn af kemikeren Hermann Fehling og svigerfar til lægen Karl Franz.

Fehling blev dr. med. 1872 og forstander for jordemoderskolen i Stuttgart 1877. Han blev udnævnt til professor i gynækologi i Basel 1887, til tilsvarende stilling i Halle an der Saale 1894 og i Strassburg 1901. Udover nedenstående skrifter publicerede han også mange artikler i videnskabelige tidsskrifter.

Bibliografi 
 Lehrbuch der Geburtshülfe für Hebammen (1883, flere udgaver)
 Physiologie und Pathologie des Wochenbetts (1890, tredje udgave 1905)
 Lehrbuch der Frauenkrankheiten (1893; anden udgave 1900)

Kilder 
 

Gynækologer
Læger fra Tyskland
Ansatte ved Basels Universitet
Ansatte ved Strasbourgs Universitet
Tyskere i 1800-tallet
Tyskere i 1900-tallet
Personer fra Stuttgart
Ugglan
Nicolas de Largillière

Nicolas de Largillière (født 20. oktober 1656 i Paris, død 20. marts 1746 sammesteds) var en fransk portrætmaler.

Opdraget fra 3 års alderen i Antwerpen kom han i kunstnerlære der under Goubeau og optogs senere i byens Lukasgilde, 1674 kom han til England, hvor han var Lely behjælpelig, men hvorfra han, ugleset som romersk katolik, atter rejste 1678 (for senere, 1685, en kort tid at vende tilbage dertil for at male Jakob II, dronningens og prinsen af Wales' portrætter). I Paris vandt han Lebruns gunst ved et portræt af van der Meulen, og vejen stod ham nu åben; 1686 blev han akademimedlem på et portræt af Lebrun (nu i Louvre), han blev 1705 professor, 1738 direktør, 1743 kansler ved Paris' akademi. Skønt de Largillière har malet en del historie- og genrebilleder, mest officielle opgaver i den akademiske stil, men gerne behandlede med gratie og elegance (Herkules dræber Hydra, Korsfæstelsen i Paris og andre), står han dog for eftertidens bevidsthed udelukkende som portrætmaleren.

Som sådan ydede han noget betydeligt, ikke blot i tal (han skal have malet omkring 1500 portrætter), men også i værdi selv om den store produktion kastede adskilligt lettere gods af sig. Hans portrætter, pompøse i holdning, udmærker sig ofte ved fyldig farvevirkning, kraftig og sikker formgivning, levende og slående karakteristik, særlig indsmigrende i gengivelse af kvinder. Af kendte personligheder, han har portrætteret, kan nævnes Oudry, Colbert, Rousseau, kardinalen af Noailles, ærkebispen af Toulouse, N. Couchou, og svigerfaderen maleren Forest. Malerier af Largillière findes i de fleste større kunstsamlinger, i Louvre over en halv snes, fire i Madrids Prado, i museet i Firenze et selvportræt (ligesom i Louvre), i Stockholms Nationalmuseum et portræt af grev Sparre (1713); i det nationalhistoriske museum på Frederiksborg portræt af Otte Christensen Skeel (1725).

Kilder 

 

Portrætmalere
Malere fra Frankrig
Medlemmer af Académie des beaux-arts
Franskmænd i 1600-tallet
Franskmænd i 1700-tallet
Personer fra Paris
Sommeraften ved Skagens strand. Kunstneren og hans hustru

Sommeraften ved Skagens strand. Kunstneren og hans hustru er et maleri fra 1899 af P.S. Krøyer, som er en af de mest almindeligt kendte af skagensmalerne. Billedet forestiller Krøyer med sin kone Marie og hans hund Rap slentre på stranden i måneskin.

Beskrivelse

I 1895, i et brev til sin ven Oscar Björck, skrev Krøyer: "Jeg tænker også på at male et stort portræt af min kone og mig sammen - men jeg har sikkert brug for godt vejr, så det vil ikke være i år." Faktisk var det først fire år senere, i sommeren 1899, at han endelig skabte maleriet. Måske var det i erkendelse af 10 års ægteskab med Marie Triepcke som illustreret i andre værker af familielivet på det tidspunkt såvel som i en række af de fotografier og tegninger, som han brugte som grundlag for arbejdet.

Det endelige resultat har desto mindre en temmelig melankolsk tone. På trods af de smukke omgivelser, ses Marie kikke væk i det fjerne, mens hun forsvinder i den blå måneskin. Selv Krøyers egen svage figur ser ud til at have problemer med at støtte hende på armen, mens den nærmeste figur af alle er Krøyers trofaste hund Rap. 

Efter Krøyer havde arbejdet på maleriet hele sommeren, indgav han det til Charlottenborgs Forårsudstilling i 1900. Det blev ikke meget godt modtaget på udstillingen, hvor det blev kritiseret som værende for banalt. I 1907 beskrev Krøyer sine egne følelser omkring Skagenaftener: "Skagen kan se så frygteligt kedeligt ud i stærkt sollys ... men når solen går ned, når månen stiger op af Havet, ... med fiskerne stående på stranden og kuttere sejlende forbi med løsnede sejl ... i de senere år har dette været den tid, jeg kan lide mest af alt. " Et par måneder efter forårsudstillingen blev Krøyer indlagt på Middelfart Sindssygehospital efter at have et nervøst sammenbrud.

Referencer

Malerier fra 1899
Malerier af P.S. Krøyer
Malerier fra Den Hirschsprungske Samling